مراکش نینگ پایتختی رباطده ییغیلگن عرب پارلمانی، ایران نینگ بیرلشگن ملتلر تشکیلاتی نینگ خوفسیزلیک شوراسی گه کیلیب جواب بیریشینی سوره دی.
رباطده گی مجلس بناسیده اویوشتیریلگن عرب پارلمانی 4 – جلسه سی نینگ آرتیدن بیریلگن یازمه بیاناتده، "ایران، سعودی عربستان و کورفز اولکه لریگه قرشی حوثی گروهی گه بالستیک قورال تامین ایتیب، منطقوی و خلق ارا خوفسیزلیکنی برهم اوروب تورگن" دیب افاده ایتیلگن.
ایران نینگ بیرلشگن ملتلر تشکیلاتی خوفسیزلیک شوراسیده، خلق ارا قانون اساسیده باریب جواب بیریشی خواهلنگن. شونده ی قیلیب ایران حکومتی نینگ عرب اولکه لری نینگ خوفسیزلیگی گه قره ته مداخله سی اوچون آگاهلنتیریلیشی ایسلتیب اوتیلگن.
مذکور بیاناتده، ایران بیلن مناسبتینی کیسیب تشله گن مراکش گه همکارلیک تاکیید قیلینر ایکن، ایران نینگ سعودی عربستان قاله ویرسه بیر قطار عرب اولکه لری نینگ ایچکی ایشلریگه مداخله لریگه قرشی بیر عرب پلانی تیارلش اوچون چقیریغ عملگه آشیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
